**Назив теме: Мој план учења и слободног времена током наставе на даљину**

У оквиру већ постојеће теме: Како помоћи деци у организацији рада од куће

**Аутори:**

Станка Жица, ОШ „Милена Павловић Барили“ , Београд; стручни сарадник – педагог

Марјана Влајнић, ОШ " Коста Стаменковић" Српски Милетић, Оџаци -стручни сарадник-педагог

Меира Мрђенов, ОШ „Доситеј Обрадовић“ Сомбор, стручни сарадник - психолог

Бојана Мићаловић, ОШ "Никола Тесла" Скела, Београд, стручни сарадник- педагог

Гордана Јоргачевић, ОШ "Иво Лола Рибар", Бегаљица и Дванаеста гимназија, Београд, стручни сарадник-педагог

|  |  |
| --- | --- |
| **Упуство за реализацију** | |
| **Исходи, компетенција за циљну групу који се остварују током примене изабране теме:** | **Унапређивање кључних компетенција ученика** за целоживотно учење: Учење учења: Способност да се ефективно управља сопственим учењем; планирање, управљање временом; способност да се превазиђу препреке како би се успешно учило.  **Исходи**:  -ученик ће бити мотивисан да изради план сопственог учења током учења на даљину на основу предложеног или сопственог модела;  - ученик ће моћи да уочи главне чиниоце развоја радних навика ;  - ученик ће моћи индивидуално или радом у групи да размени идеје и мишљења везане за тему |
| **Циљна група:** | **Ученици основне школе** (4 - 8-разреда) |
| **Начин приказа теме:** | **Начин реализације:** Google učionica - радионица – Е лекција кроз 4 корака учења |
| **Начин повећаног укључивања ученика, родитеља и наставника у реализацију теме:** | Пре реализације радионице, стручни сарадник сарађује са одељењским старешинама који на основу формативног праћења предметних/разредних наставника препоручује и прати укључивање ученицика у рад на ову тему .  Одељењски старешина у сарадњи са стручним сарадником информише родитеље појединачних ученика о потреби додатног ангажовања ученика за рад на овој теми јер је од значаја за његово напредовање .  Радионица се промовише на састанцима одељењских већа. |
| **Планирани начини праћења и вредновања примене изабране теме:** | Након реализације теме планира се:  - размена добијених информација и искустава у раду на тему са одељењским старешинама и родитељима укључених ученика;  - праћење и вредновање индивидуалног плана учења и слободног времена ученика кроз слање стручном сараднику периодичних дневника планова учења/слободног времена од стране ученика;  - активности праћења остваривања постигнућа ученика (сумативне оцене на крају периода учења) кроз додатно ангажовање стручног сарадника и одељењског старешине на заједничкој изради ПЛАНА ПОСТИГНУЋА – «МОЈ УСПЕХ» и мотивисање ученика да постигне постављене циљеве у свом учењу . |

**Сценарио радионице: (учење у корацима)**

|  |  |  |
| --- | --- | --- |
| **Активност и временско трајање** | **Методе/**  **технике** | **Прилози** |
| **Активност 1**.  ***Едукативна уводна прича : „Навика”***  Након приступа учионици (педагог-подршка ученицима), најављује се одабрана тема кроз постављање радног материјала (прича „Навика“ која има за циљ да ученици размене мишљења о значају благовременог формирања радних навика и повезивање са новонасталом ситуацијом у којој се учење одвија искључиво код куће путем наставе на даљину. Ученици размењују одговоре на постављено питање: О чему говори ова прича и чему нас учи?  Водитељ сумира мишљења изнета кроз дискусију.  \*Активност може да остане трајна све док су ученици корисници платформе.  Временски ангажман стручног сарадника: око 60 минута.  Временски ангажман ученика учесника радионице: око 45 минута. | Дискусија на нивоу велике групе на основу едукативне приче | **Прилог 1.**  Едукативна прича „Навика“, непознат аутор.  Извор: <https://opusteno.rs/poucne-price-f152/poucna-prica-lose-navike-t37607.html> |
|
| **Активност 2**.  ***Израда плана учења и слободног времена***  Након сумирања и постављања на увид изнетих мишљења ученика у претходној дискусији , водитељ поставља нови материјал „Подршка у планирању учења и слободног времена „ у којем се кратко набрајају неки од чиониоца који утичу на сналажење у овој новој ситуацији и поентира значај способности временског организовања у свакој од ситуација у којој се нађемо, коју иначе желимо да кроз ову радионицу унапредимо са ученицима.  Затим се ученици позивају да ураде **задатак бр. 1.** – израда индивидуалних планова учења и слободног времена и дељење на стриму.  -Праћење израде и давање повратне информације у вези ефикасности плана и препорука за измене и дораде. Стручни сарадник оставрује сталну сарадњу са одељењским старешинама ученика који су укључени у активности радионице.  \*Активност остаје трајна све док су ученици корисници платформе.  **Временски ангажман стручног сарадника**: око 120 минута.  **Временски ангажман ученика учесника радионице**: око 45 минута  \* Укупно активно време ученика-учесника у овој активности је индивидуално и зависи од временских могућности ученика у односу на остале школске обавезе. Препоручује се да се са групом ученика унапред договори орјентационо време до када се треба урадити постављени задатак . Укупно трајање израде распореда може да буде до два дана. | Индивидуални рад ученика уз подршку водитеља путем коментара или комуникације у вибер групи и сл. | **Прилог 2.**  „Подршка учењу и слободном времену“ **први део**  (распоред активности учења и слободног времена). |
| **Активност 3**.  ***Размена рецепата успешног учења***  Након израде распореда следи **задатак бр.2**. актинвост израде рецепата успешног учења. Циљ активности је подстицање ученика на размену о искуствима са учењем на даљину и одржавање међусобне вршњачке комуникације .  \*Активност остаје трајна све док су ученици корисници платформе.  **Временски ангажман стручног сарадника**: око 120 минута.  **Временски ангажман ученика учесника радионице**: око 45 минута  \* Активност се може временски ограничити и време које је ученику потребно за израду задатка није дуже од 45 минута. Рок за израду може да се ограничи оптимално на два дана. | Групни задатак са дискусијом и коментарима уз повратну информацију и подршку водитеља. | **Прилог 2.**  „Подршка учењу и слободном времену“ **други део**  (рецепти успешног учења). |
| **Активност 4**.  ***Навикни се на успех - Шта је тачно?***  Водитељ поставља квиз са 25 питања на која ученици могу да одговарају индивидуално или у пару према сопственом избору. Циљ активности је да ученици кроз релаксирајућу активност , промишљајући о постављеним питањима уоче главне препреке развоја радних навика као важног фактора успешног учења. Следи размена искустава ученика током играња квиза и стечених увида .  Квиз може да се организује и неким од алата он лине комуникације /zoom, meet i sl./  Квиз је израћен у сврхе ове радионице и налази се на приложеном линку (прилог 3б).  \*Активност остаје трајна све док су ученици корисници платформе.  **Временски ангажман стручног сарадника:** око 60 минута.  **Временски ангажман ученика учесника радионице:** око 45 минута | Квиз  Који се игра индивидуално, у пару или групи у зависности п броја учесника.  Размена о искуствима – коментари на стриму . | **Прилог 3.**  **3.а** - питања за квиз „Навикни се на успех“  3.б - Линк ка квизу којег је припремио аутор радионице е – лекције и поставио на <https://wordwall.net/play/1661/186/715> |
| **Праћење и вредновање примене изабране теме**  1. кроз повезивање стручног сарадника са одељењским старешинама ради информисања о запажањима у раду са ученицима и организацијом евентуалне додатне подшке у учењу. Након реализације теме планира се размена добијених информација и искустава у раду на тему и са родитељима укључених ученика.  2. праћење и вредновање индивидуалног плана учења и слободног времена ученика кроз слање стручном сараднику периодичних дневника планова учења/слободног времена од стране ученика;  3. активности праћења остваривања постигнућа ученика (сумативне оцене на крају периода учења) кроз додатно ангажовање стручног сарадника и одељењског старешине на заједничкој изради ПЛАНА ПОСТИГНУЋА – «МОЈ УСПЕХ» и мотивисање ученика да постигне постављене циљеве у свом учењу .  **Времнско трајање активности из овог корака** зависи од броја учесника , индивидуалних потреба сваког ученика-учесника у вези додатне подршке. Увид у дневнике планова учења и праћење постигнућа кроз додатну активнст израде „плана мога успеха“ захтева временску посвећеност стручног сарадника сваком од учесника као и посвећеност појединачног ученика. Оптимално време по ученику износило би око 45 минута | Групна дискусија са одељењским старешинама у вези теме .  Појединачна размена информација са родитељима ученика . |  |
| **Прилог 1**  **Активност бр. 1. Едукативна прича „Навика“ (непознат аутор)**  Један богати човек затражи од старог учитеља да му учитељ одвикне сина од лоших навика. Учитељ поведе младића у шетњу по врту. Заустави се на једном месту и затражи од младића да ишчупа малу биљку која је расла недалеко од места на којем су стајали.  Младић ухвати биљку палцем и кажипрстом и ишчупа је из земље. Учитељ затим затражи да ишчупа мало већу биљку од ове. Младић мало јаче повуче и ишчупа и њу.  - А сада ишчупај ову, рече учитељ, показујући на један жбун. Младић је морао да употреби сву своју снагу да би је ишчупао, али му и то пође за руком.  - А сада ишчупај ову, рече старац, показујући на дрво храста. Младић обухвати рукама стабло и поче да га вуче из земље. Али стабло ни да мрдне.  - Па ово је немогуће, рече задихано.  - Е тако ти је и са лошим навикама, рече му стари учитељ. Када су младе, лако их се је решити, али кад се развију тешко их је искоренити. | | |

|  |  |  |  |  |
| --- | --- | --- | --- | --- |
| **Прилог 2, ЗАДАТАК бр. 1.**  Израдите свако свој  **распоред активности** за сваки дан у седмици или недељи уважавајући наведене ставке у табели *која се налази у прилогу. Она ће вам олакшати овај посао. Уколико желите можете креирати и другачији изглед распореда и поделити га са нама).*  Препоруке :  - Активности распоредите тако да се **смењује одмор, учење и разонода** (планирајте паузе у учењу од 10 до 15 минута)  **- Планирајте шта радите којим редом у односу на постављени рок за израду задатка којег вам је одредио ваш наставник ? (1.2.3...)**  (испланирај на основу приложене табеле време за сваку активност и одлучи шта прво радиш, шта друго и тако редом, при чему узимаш у обзир све што је наведнео у колонама).  Радите смирено и без журбе.  Када урадите свој распоред, поделите га на стриму са осталим ученицима.  РОК: За рад имате времена два дана (до 20:00 h). | | | | |
| **Предмети у вези којих гледам предавња на РТС** | **Време када пратим предавња**  **(од \_\_до\_\_\_)** | **Потребно време за израду задтака**  **(од \_\_до\_\_\_)** | **Рок за израду добијеног задатка**  **До:\_\_\_\_** | **Шта радим којим редом у односу на постављени рок? 1.2.3. и тд** |
| Српски језик и књижевност |  |  |  | Нпр. 1. |
| Енглески језик |  |  |  |  |
| Историја |  |  |  |  |
| Географија |  |  |  | 3. |
| Природа и друштво/Биологија |  |  |  |  |
| Физика |  |  |  |  |
| Математика |  |  |  | 2. |
| Информатика |  |  |  |  |
| Техника и технологија |  |  |  |  |
| **Предмети из којих НЕМА ПРЕДАВЊА НА РТС** | **Време кад добијам упиутства од наставника**  **(од \_\_до\_\_\_)** | **Потребно време за израду задтака**  **(од \_\_до\_\_\_)** | **Рок за израду добијеног задатка**  **До:\_\_\_\_** | **Шта радим којим редом у односу на постављени рок? 1.2.3. и тд** |
| Други страни језик |  |  |  |  |
| Музичка култура |  |  |  |  |
| Ликовна култура |  |  |  |  |
| Физичко и здравствено васпитање |  |  |  |  |
| .... |  |  |  |  |

|  |  |
| --- | --- |
| **Прилог 2**  **ПЛАН МОГ СЛОБОДНОГ ВРЕМЕНА** | |
| Активности | Када и колико (време)? |
| ФИЗИЧКЕ АКТИВНОСТИ (одржавање личне хигијене и хигијене простора у коме живиш. |  |
|  |
|  |
|  |
| МОЈА ПОРОДИЦА И ЈА:  (друштвене игре у кругу породице; помоћ у кући). |  |
|  |
|  |
| ЗАБАВНИ ПРОГРАМ филмови; серије, музика, ОГРАНИЧИТЕ ВРЕМЕ ОВИХ АКТИВНОСТИ. БЕЗ ПРЕТЕРИВАЊА! |  |
|  |
|  |
| МОЈА ИНТЕРЕСОВАЊА И ТАЛЕНТИ : читање књига, сликање, свирање ...). |  |
|  |
|  |
| СОЛИДАРНОСТ НА ДЕЛУ  -помогните другу/другарици у учењу  -помоћ старијој особи у комшилуку... |  |
|  |
|  |

**Задатак бр. 2.**

Пронађите чланове своје групе на стриму па запишите своје рецепте успешног учења.

поставите их да их сви видимо и коментаришемо.

|  |
| --- |
| Рецепти успешног учења:  1.Избегавајте одлагање обавеза  2. Рад започињите УВЕК на време, у складу са постављеним роком за достављање задатка  3. Будите ДОСЛЕДНИ У СВОЈИМ ДНЕВНИМ ОБАВЕЗАМА. То значи да се сваки дан придржавате плана. Тако ћете да развијете правилне радне навике , које воде загарнтованом успеху.  4. Тражите појашњења за све што вам је нејасно. Сви су вам на располагању као што је то било и у школи – наставник, одељењски старешина, педагог, психолог. У вези с тим разговарајте и са родитељима, који ће вам помоћи да добијете ову подршку  **Прилог 3. „Навикни се на успех“ – квиз**  **Шта је тачно?**   1. Непрестано одлагање учења је мајка успеха. 2. Одлагање учења није мана него врлина правог учења. 3. Стално одлагање учења нас удаљава од успеха. 4. Одлагање учења није врлина. 5. Кад не успем у нечему важно је да окривим другог за мој неуспех. 6. Мој неуспех ми говори да требам нешто другачије да урадим. 7. Окривити само другог за неуспех, то је спас и једино решење. 8. Ако хоћеш да успеш, умањи успех другог. 9. Да би успео, мораш да одредиш свој циљ и да радиш на његовом остварењу . 10. Само говори да ћеш успети и успех ће доћи сам по себи. 11. Ако ти неко каже : „нема шансе да успеш“ - обавезно га послушај! 12. Одлика успешних је да се не предају. 13. Кад наиђеш на прву препреку, мораш одустати. 14. Када је резултат твог рада лош, даље се не труди да га поправиш. 15. Успех не познаје нерад. 16. Пут до успеха је увек лак. 17. Успех треба прославити. 18. Ако те не награде за успех, даље се не труди. 19. Учење започни једноставнијим стварима. 20. Са учењем треба започети само ако си расположен за то. 21. Кад имаш пуно посла, не ради ништа јер нећеш све стићи. 22. Ако имаш пуно посла, сачекај да га други заврши. 23. Треба најпре радити послове који су ти и хитни и битни. 24. Не узнемиравај се , лоше навике ће проћи саме од себе. 25. Пази шта радиш, јер то може постати твоја лоша навика.   Линк ка квизу којег је припремио аутор радионице ове Е – лекције и поставио на <https://wordwall.net/play/1661/186/715> |